Odense Adresse-Contoirs Efterretninger, 1842-05-12
Branden i Hamborg sammenlignes i Privatbreve med Overgangen ved Berezina. Flere hundrede døde eller lemlæstede Mennesker bleve baarne gjennem Gaderne. Jungfernstieg laae fuld af Møbler og væltede Vogne, selv Træerne ved Alsteren stode i Lue. J Altonaer Merkur skrives den 7de Kl. 5 om Eftermiddagen: "Nød og Rædsel tiltage i Hamborg. Man arresterer en Mængde mistænkeligt Pak, der er grebet i Tyveri og i Forsøg paa noget endnu Værre. Frivillige ere opfordrede til at opretholde Sikkerhed og Orden. Fra Stade er der kommen ny Tilførsel af Krudt og Artillerimandskab. Ogsaa tales der om Troppereqvisitioner og i ethvert Tilfælde er det at ønske, at vor ringe Troppemagt i Altona hurtigt forstærkes." Den nærmeste Omegn, navnligen udenfor Dammthør, samt endeel af Voldene og mange Pladser i selve Staden yde et hjerteskjærende Skue. Overalt ere Mennesker leirede med deres tildeels tarvelige Effecter, uvisse, hvor de skulle finde Ly. Ogsaa mangler det paa Transportmidler ved den almindelige Udvandring. Priserne ere næsten uoverkommelige. J Altona ere allerede Husene opfyldte med Brandlidte og deres Effecter, og flere Bekjendtgjørelse fra Overpræsidenten opfordre til at levere Qvarteer, Senge og andre Fornødenheder for de Ulykkelige, hvorved erindres om Hamborgs Beleiringstid, da lignende Omstændigheder ikke forgiæves gjorde Krav paa Altona ernes Velgiørenhed og Nabohjelp. Fra Glückstadt og Pinneberg ere ogsaa leverede Sprøiter, og Vogne for den fattigere Klasse. - Med Hensyn til Aftenbladet Borsenhalle, saa havde Man alt den første Dag, at Frygt for det styrtefærdige Nicolai Taarn, maattet flytte Redactionsbureauet saavelsom Trykkeriet, af hvilket sidste dog en stor Deel af Jnventariet blev frelst, saa at der er Udsigt til, at denne Tidende snart atter regelmæssigt vil udkomme. Om de Uordener, der ifølge saamange Privatbreve skulle have stedfundet, siger Alt. Merk. af 7 ds. om Efterm. Kl. 7: "Borgerne og alle unge Mennesker Altona danne Patrouiller, for at opsnappe de mange Forbrydere, der under den almindelige Forvirring. søge Leilighed til at røve og plyndre, ja Man taler endog om Mordbrændere. Fangerne skulle fra det afbrændte Tugthuus være transporterede til Tugthuset i Altona, som staaer tømt. Endeel fremmed Militair, efter Sigende 1900 Mand, søger at opretholde Orden. Den menneskelige Natur bliver sig forresten bestandig tro, og ved Siden af rørende Exempler paa Menneskekjærlighed fortæller Man ogsaa i stærkeste Modsætning til den almindelige Elendighed Exempler paa den lumpneste Havesyge, ja selv paa skadefro Ondskab i selve Hamborg. Enhver maa først sørge for sig selv, Enhver er sig selv nærmest, Nød kjender ingen Love, ere endnu de mildeste Talemaader, med hvilke Man søger at besmykke en saadan Handlemaade. Overhovedet er en saadan Tilstand af pludselig almindelig Nød og Trang til Næstens Hjelp som for Øieblikket ophæver al Forskiel imellem Borgerklasserne, rige paa Contraster og mærkelige Phænomoner, som vi imidlertid for Tiden ikke have Mod til at beskrive, hvor lærerige de forresten kunne være. J Søndags Morges skulle Vognmændene have forlangt 100 Mk. C. for en Fragt Flyttegods. Gods, der var reddet ud paa Fartøier i Alsteren, var blevet antændt af omflyvende Gui ster og opbrændt. Vore Landsmænd Conferentsraad Donner og Etatsraad Bauer skulle have udstædt en almindelig Opfordring til hele Europa om at komme de ulykkelige Hamborgere til Hjelp.